Huei tlamahuiçoltica

Huei tlamahuiçoltica (batzutan ere Huey tlamahuizoltica) batez ere nahuatlez idatzitako liburu baten izenburu laburtua da. Izenburu osoa hau da: Huei tlamahuiçoltica omonexiti in ilhuicac tlatocaçihuapilli Santa Maria totlaçonantzin Guadalupe in nican huei altepenahuac Mexico itocayocan Tepeyacac (Zeruko erregin andere Santa Mariaren Guadalupeko Andre Maria, agerpenaren gertaera handia Tepeyac izeneko tokian, Mexiko hiritik gertu). Laburtzeko tradizionalki Gertaera handia bezala aipatua izan da.

Ezaugarriak 
Liburuak 36 orri ditu eta Luis Lasso de la Vegak plazaratu zuen, 1649an. Lanak, gehien batean nahuatl hizkuntzaz idatzita, Guadalupeko Andre Mariaren Juan Diego Cuauhtlatoatzin indigenari ustezko agerpenaz hitz egiten du. Liburuaren atal batek Nican mopohua izenburua du eta liburuaren ezagunena da; atal hori dirudienez beste idazle batek idatzi zuen, Antonio Valeriano, alegia.

Huei tlamahuiçoltica Mexiko Hirian inprimatu zen; inprimatzailea Enrico Martínez-en Juan Ruyz izeneko semea izan zen, 1649an.

Liburu honek nahual historikoaren ikerketan garrantzi handia du. Testuan garbi ikusten da Lasso de la Vegak hizkuntza oso ondo ezagutzen zuela, batez ere modismoak eta tradizioko metaforak erabiltzerakoan.

Atalak 
Zazpi atal bereizi egiten dira:
 Hitzaurrea eta otoitza.
 Nican mopohua, agian beste idazlek, Antonio Valerianok idatzitako testuaren moldaketa izan daiteke.
 Andre Mariaren irudiaren deskribapena.
 Nican motecpana (nahuatlez: Hau da narrazioa ordenatuta). Hemen Andre Mariari egotzitako 14 mirakulu azaltzen dira.
 Juan Diegoren biografia.
 Nican tlantica (en náhuatl: Hemen amaitzen da). Andre Mariari debozioaren historia.
 Amaierako otoitza.

Erreferentziak

Kanpo loturak 
 Liburuaren faksimila.
 : Rodrigo Martínez Baracs-en Nican Mopohuari buruzko artikulua.

Nahuatlezko literatura
Mariologia
Kristau literatura